दुनियाभर के लोगों तक हेल्थकेयर पहुंचाना हमारा लक्ष्य; त्रिपुरा-सिक्किम के CM भी प्रोग्राम में शामिल हुए
वन अर्थ, वन हेल्थ' समिट आज से , PM मोदी वर्चुअली संबोधित करेंगे, 70 देशों के 500 से अधिक डेलिगेट्स भाग लेंगे PM Modi will address virtually, more than 500 delegates from 70 countries will participate
प्रधानमंत्री नरेंद्र मोदी ने दिल्ली के प्रगति मैदान में आयोजित हो रहे 'वन अर्थ, वन हेल्थ' समिट का वर्चुअली उद्घाटन किया। पीएम मोदी ने कहा कि हमारा लक्ष्य सिर्फ देश ही नहीं बल्कि दुनियाभर के लोगों तक हेल्थकेयर को पहुंचाना और इसे अफॉर्डेबल बनाना है।
कार्यक्रम में पीएम मोदी के साथ केंद्रीय स्वास्थ्य मंत्री मनसुख मंडाविया, त्रिपुरा के मुख्यमंत्री माणिक साहा और सिक्किम के सीएम प्रेम सिंह तमांग भी शामिल हुए।
30 करोड़ से ज्यादा वैक्सीन डोज विदेश भेजीं
पीएम ने आगे कहा- मेड इन इंडिया कोविड वैक्सीन और दवाओं के जरिए लोगों की जिंदगी बचाने के मिशन में भारत ने कई देशों की मदद की है। भारत ने कोविड महामारी के दौरान 30 करोड़ से ज्यादा वैक्सीन डोज 100 से ज्यादा देशों में पहुंचाई हैं। यह हमारी क्षमता और प्रतिबद्धता को दिखाता है।
पीएम मोदी के संबोधन की 5 मुख्य बातें
मंडाविया बोले- विकासशील देशों की मदद कर रहा भारत
मनसुख मंडाविया ने कहा कि ज्यादा पावर के साथ बड़ी जिम्मेदारियां भी आती हैं। हमारी जिम्मेदारी है कि ऐसा भविष्य बनाएं, जिसमें हेल्थकेयर बिजनेस नहीं बल्कि सर्विस हो।
उन्होंने कहा- भारत कई विकासशील देशों की अस्पताल बनाने में मदद कर रहा है। जिससे वे अपने यहां मरीजों का इलाज कर सकें और गंभीर मरीजों को भारत भेज सकें। उन्होंने कहा कि दूसरे देशों के ऐसे कई मरीज हैं, जिन्हें भारत की मॉडर्न और पारंपरिक चिकित्सा का लाभ मिला है।
मेडिकल ट्रैवल और हेल्थकेयर एक्सपोर्ट है इवेंट की थीम
दो दिन के इस इवेंट की थीम ‘मेडिकल ट्रैवल और हेल्थकेयर एक्सपोर्ट’ है। इसका उद्देश्य इंटरनेशनल मेडिकल टूरिज्म हब के तौर पर भारत को पहचान दिलाना भी है।
26 से 27 अप्रैल तक होने वाली समिट एडवांटेज हेल्थकेयर इंडिया (AHI) का छठवां सीजन है। स्वास्थ्य सचिव लव अग्रवाल ने कहा कि भारत मेडिकल सुविधाएं और वेलफेयर सर्विसेज के लिए एक प्रमुख केंद्र के रूप में उभरा है।
10 देशों के हेल्थ मिनिस्टर हुए शामिल
समिट में 10 देशों के स्वास्थ्य मंत्रियों के साथ 70 से ज्यादा देशों के 500 से अधिक डेलीगेट्ल शामिल हो रहे हैं। समिट में बांग्लादेश, आर्मेनिया, भूटान, मिस्र, घाना, गिनी, मालदीव, नाइजीरिया, रूस और सोमालिया आदि देश शामिल हैं।
प्रधानमंत्री नरेंद्र मोदी से जुड़ी ये खबरें भी पढ़ें...
सौराष्ट्र तमिल संगमम का समापन: PM मोदी बोले- विविधता हमें बांटती नहीं, हमारे संबंधों को मजबूत बनाती है
प्रधानमंत्री नरेंद्र मोदी ने 26 अप्रैल को गुजरात के सोमनाथ में चल रहे 'सौराष्ट्र तमिल संगमम' के समापन समारोह में भाग लिया। उन्होंने कहा कि भारत विविधता को विशिष्टता के रूप में जीने वाला देश है। हमारी विविधता हमें बांटती नहीं, बल्कि हमारे बंधन और संबंधों को मजबूत बनाती है। पूरी खबर पढ़ें...
देश को पहली वाटर मेट्रो मिली:मोदी ने पहले डिजिटल साइंस पार्क की नींव रखी, केरल की पहली वंदे भारत ट्रेन को हरी झंडी दिखाई​​​​​​​
प्रधानमंत्री नरेंद्र मोदी ने मंगलवार को केरल की पहली वंदे भारत एक्सप्रेस ट्रेन को हरी झंडी दिखाई। इसके अलावा उन्होंने देश के पहले वाटर मेट्रो सर्विस का उद्घाटन किया। मोदी ने तिरुवनंतपुरम में डिजिटल साइंस पार्क की आधारशिला रखी। पूरी खबर पढ़ें...
मोदी ने कोच्चि में पैदल रोड शो किया: यूथ कार्यक्रम में बोले- पिछली सरकारों ने हर सेक्टर में घोटाले किए, हमने अवसर पैदा किए
PM नरेंद्र मोदी 24 अप्रैल को दो दिन के दौरे पर केरल पहुंचे। उन्होंने कोच्चि में पहले पैदल रोड शो किया। इसके बाद यूथ इवेंट ‘युवाम 2023’ में कहा कि पहले की सरकारों ने हर सेक्टर में घोटाले किए, वहीं भाजपा की सरकार हर सेक्टर में युवाओं के लिए नए अवसर पैदा कर रही है। पूरी खबर पढ़ें...